องค์ชายจิตป่วนกับน้องเหมียวยิ้มยาก

องค์ชายจิตป่วนกับน้องเหมียวยิ้มยาก () หรือที่ในประเทศญี่ปุ่นรู้จักกันในชื่อ HenNeko () หรือ Towanai () เป็นนวนิยายซึ่งแต่งขึ้นโดย ซาการะ โซ และวาดภาพประกอบโดย คันโตคุ ผลิตและจัดจำหน่ายโดยบริษัท มีเดีย แฟคตอรี่ โดยจัดจำหน่ายออกมาแล้ว 10 เล่ม ตั้งแต่เดือน ตุลาคม 2553 ก่อนที่จะมาวาดเป็นการ์ตูนมังงะ และผลิตออกเป็นสื่อแอนิเมชั่น โดย J.C.Staff โดยเริ่มฉายมาตั้งแต่วันที่ 13 เมษายน 2556 ในประเทศไทย ผู้ได้รับลิขสิทธิ์ในการเผยแพร่และจัดจำหน่ายฉบับนิยายและการ์ตูนเล่ม (มังงะ) คือ รักพิมพ์

เนื้อเรื่อง 
โยโคเดระ โยโตะ นักเรียนชั้นมัธยมปลายปีที่ 2 ผู้ซึ่งเอาแต่คิดในทางลามก แต่กลับถูกเข้าใจผิดไปด้านที่ดีเสมอจนเขารู้สึกผิด เขาตัดสินใจไปขอพรกับรูปปั้นแมวไม่ยิ้ม ที่ว่ากันว่าทำให้คนสมปรารถนา เพื่อให้ไม่ต้องถูกเข้าใจผิดโดยคนอื่นอีกต่อไป ระหว่างไปขอพรในช่วงค่ำ เขาได้พบ ซึซึคาคุชิ สึคิโกะ ที่ต้องการขอพรเช่นกัน โดยเธออยากให้ตัวเองดูเป็นผู้ใหญ่กว่านี้และไม่แสดงอารมณ์แบบเด็ก ๆ มากเกินไป ผลจากการขอพรกลับผิดจากที่ต้องการ ทำให้โยโตะหลุดปากพูดในสิ่งที่คิดเอาไว้ออกมาตลอด และสึคิโกะไม่สามารถแสดงอารมณ์ผ่านสีหน้าหรือน้ำเสียงได้อีก

ตัวละคร 
 
 , นนท์ ศรีโพธิ์
ตัวเอกของเรื่องนี้ เรียนอยู่ชั้นมัธยมศึกษาตอนปลาย ปีที่ 2 อาศัยอยู่กับพ่อแม่และพี่สาว 1 คน ชอบคิดเรื่องลามก กับผู้หญิงตลอดเวลา เข้าชมรมกรีฑา เพราะหวังว่าจะได้แอบส่องชุดว่ายน้ำหญิง แต่ด้วยความเข้าใจผิดของประธานชมรม ทำให้เขาถูกวางตัวเป็นประธานชมรมคนต่อไป ในฐานะที่เขามีความเสียสละในการทำกิจกรรมชมรมอย่างสม่ำเสมอ และด้วยความที่รู้สึกสำนึกผิดที่ต้องกล่าวเท็จและทำให้คนอื่นเข้าใจผิดในทางทีดี เขาจึงขึ้นไปขอพรจาก "รูปปั้นแมวไม่ยิ้ม" ที่ได้ยินมาจากเพื่อนสมัยเด็ก แลกเปลี่ยนกับหมอนข้างให้เขาไม่สามารถพูดโกหกได้ และหลังจากที่ได้ขอพรนั้น เขาจึงไม่สามารถกล่าวเท็จได้อีก และด้วยความที่คิดเรื่องลามกตลอดเวลา ทำให้เขาไม่สามารถหยุดยั้งพลั้งปากในสิ่งที่เขานึกคิดอยู่ได้ ทำให้เขาได้ฉายาว่า "เจ้าชายวิตถาร" ภายหลังเขาอุปโลกน์ตัวเองว่าเขามีน้องชายอีกคน  โดยแสดงตัวตนที่แท้จริงของเขาออกมาทั้งหมด ทสึคุชิเชื่ออย่างสนิทใจว่าเขามีน้องชายจริง ๆ

 
 , พนาวรรณ ศรีวะโลสกุล 
รุ่นน้องมัธยมปลายปี 1 เด็กสาวขี้แยแสดงอารมณ์ที่อ่อนไหวง่าย จนเธอต้องการจะเป็นผู้ใหญ่กว่านี้ ผลจากการขอพรกับรูปปั้นแมวยิ้มยากทำให้เธอกลายคนเป็นคนแสดงอารมณ์ยากแทน ไม่สามารถแสดงอารมณ์จากหน้าตาหรือน้ำเสียงได้ อุปนิสัยส่วนตัวเป็นคนชอบกิน สามารถกินได้ทุกเวลาและในคราวละมาก ๆ เธอชอบโยโตะมาก ๆ และหลายครั้งที่เริ่มแสดงความหึงหวง และเธอต้องการเอาชนะผู้หญิงทุกคนที่อยู่รอบ ๆ ตัวโยโตะด้วยระยะเวลาการคบหากันระหว่างเธอกับโยโตะ

 
 , ภัทร์ศรัณย์ เรือนนาค
นักเรียนมัธยมปลายปี 2 สาวงามที่เพิ่งย้ายโรงเรียนมาไม่นาน ลักษณะเหมือนคุณหนู เป็นที่ชื่นชอบของคนรอบข้าง มีคนมาสารภาพรักบ่อยครั้งแต่ก็ปฏิเสธไปอย่างรุนแรง เธอชอบอยู่คนเดียวบ่อยครั้งและไม่มีเพื่อนสนิท เนื่องจากถูกโยโตะที่หลุดปากเรื่องหน้าอกที่เล็กของเธอทำให้รู้จักกัน ถึงจะผิดใจจนทะเลาะและโมโหกันบ่อยครั้ง แต่ก็ทำให้เธอเริ่มสนใจเขามากขึ้น ภายหลังเธอหลงชอบโยโตะ แต่ยังแสดงออกถึงความซึนเดเระอย่างเห็นได้ชัด

 หรือ  
 , นลินี พฤทธิ์ธโนปจัย
นักเรียนมัธยมปลายปี 3 พี่สาวของสึคิโกะ ประธานชมรมกรีฑาที่แข็งแรงมาก เป็นคนที่ตั้งฉายา “เจ้าชายวิตถาร” ให้กับพระเอก มีความปรารถนาที่จะแต่งงานกับน้องสาวของตัวเอง แต่ภายหลัง เธอก็หลงชอบโยโคเดระคนน้อง โดยเข้าใจผิดว่าโยโตะมีน้องชาย แม้ว่าโยโตะจะแสดงหลักฐานทะเบียนราษฎร์ให้เธอดูแล้วก็ตาม

ผลิตภัณฑ์

นิยาย 
สำหรับนิยาย หรือ ไลท์โนเวล นั้น เขียนขึ้นโดย ซาการะ โซ วาดภาพประกอบโดย คันโตคุ เล่มแรกผลิตโดย มีเดียแฟคทอรี่ วางจำหน่ายเมื่อ 25 ตุลาคม 2553 จนถึงปัจจุบันมีทั้งหมด 11 เล่ม ซึ่งเล่มล่าสุดเพิ่งวางจำหน่ายในวันที่ 25 เมษายน 2016  โดยใน 6 เล่มพิเศษจะมีดราม่าซีดีแถมในเล่มด้วย  

ในประเทศไทย บริษัท รักพิมพ์ พลับลิชชิ่ง จำกัด ได้รับลิขสิทธิ์ให้พิมพ์และเผยแพร่ไลท์โนเวลเรื่องนี้ และในประเทศไทยได้วางจำหน่ายเป็นเล่มแรก เมื่อวันที่ 5 มีนาคม 2556  ปัจจุบันวางจำหน่ายถึงเล่มที่ 7 โดยวางจำหน่ายเมื่อวันที่ 4 พ.ค. 2559

มังงะ 
เรื่ององค์ชายจิตป่วนกับน้องเหมียวยิ้มยาก ได้นำเรื่องมาจัดทำเป็นมังงะ ซึ่งวาดโดย โอโคเมะเค็น เริ่มวางจำหน่ายในนิตยสารการ์ตูน คอมมิค อไลฟ์ รายเดือน ในเครือ มีเดีย แฟคทอรี่ ในเดือนมิถุนายนพ.ศ. 2554 ฉบับรวมเล่มเล่มแรกออกจำหน่ายเมื่อ 23 สิงหาคม 2554  มีจนถึงปัจจุบัน 7 เล่มด้วยกัน  มีลิขสิทธิ์ในประเทศไทยกับ รักพิมพ์ ตีพิมพ์จนถึงปัจจุบันเป็นเล่มที่ 7 และมีฉบับมังงะที่เป็นเนื้อเรื่องแยกออกไป ในชื่อ Hentai Ōji to warawanai neko. Nya! () วาดภาพโดย คาชิ โดยออกเป็น 1 เล่มจบ เมื่อวันที่ 23 มีนาคม 2556

อนิเมะ 
สำหรับในรูปแบบของอนิเมะนั้น ผลิตโดย J.C.Staff และผู้กำกับคือ ซูซุกิ โยวเฮ เริ่มออกอากาศทางโทรทัศน์ตั้งแต่วันที่ 13 เมษายน 2556

รายชื่อตอน

รายชื่ออัลบั้มที่เกี่ยวข้อง 
 เพลงเปิดเพลงที่ 1 Fantastic Future ขับร้องโดย ยูคาริ ทามูระ  ซิงเกิ้ลวางจำหน่ายเมื่อ 17 เมษายน 2556
 เพลงปิดเพลงที่ 1 Baby Sweet Berry Love ขับร้องโดย โองุระ ยูอิ  วางจำหน่ายในวันที่ 8 พฤษภาคม 2556

อ้างอิง

แหล่งข้อมูลอื่น 
 เว็บไซด์หลักของนิยาย 
 เว็บไซด์หลักของอนิเมะ 
 
 
 

อนิเมะที่ออกฉายในปี พ.ศ. 2556
การ์ตูนญี่ปุ่นแนวสุขนาฏกรรมจินตนิยม